Man vas oor liggaamsbou-steroïdeArgieffoto Mouton Conradie (21) van Paarl in die Wes-Kaap het Woensdag in die Kuilsrivier-landdroshof verskyn in verband met onwettige liggaamsbou-steroïde. Conradie is vrygelaat op borgtog van R3 000. Hy is glo in hegtenis geneem tydens ŉ geheime operasie deur die polisie. Die klagstaat het egter geen besonderhede gegee oor die hoeveelheid steroïde wat die polisie in hul lokval gebruik het of die waarde daarvan nie. Verdere inligting sal eers tydens die hofsaak aan die lig kom. Die saak is tot 10 November uitgestel vir verdere ondersoek.